มีตุ่มใสเล็กๆ เป็นแถบกลุ่ม ไม่คัน ที่บริเวรขา เป็นอะไรไหมครับ
สวัสดีค่ะ ตุ่มน้ำที่เกิดขึ้นตามตัว สามารถเกิดได้จากหลายสาเหตุนะคะ เช่น การแพ้สิ่งสัมผัส การแพ้ยา โรคงูสวัด โรคอีสุกอีใส การติดเชื้อแบคทีเรีย โรคเกี่ยวกับการแพ้ภูมิตนเอง เป็นต้นดังนั้นหาก มีไข้ มีตุ่มหนอง มีอาการแสบร้อน คิดว่าตุ่มนี้น่าจะเกิดการติดเชื้อ แนะนำให้ไปพบแพทย์หากไม่มีอาการดังกล่าวข้างต้น แนะนำให้สังเกตว่า มีการใช้ยา หรือสัมผัสสารที่มีโอกาสแพ้ในระยะนี้หรือไม่ หากมีควรหยุดยาหรือสิ่งสัมผัสนั้นๆ หากสงสัยการแพ้ยา ควรไปพบแพทย์เพื่อวินิจฉัยและพิจารณาการออกบัตรแพ้ยาหากไม่มีสาเหตุที่ชัดเจน แนะนำให้ใช้ผลิตภัณฑ์ต่างๆ แบบสูตรอ่อนโยน หรือสำหรับเด็ก เช่น สบู่ น้ำยาซักผ้า เป็นต้นหากอาการตุ่มลุกลาม หรือมีอาการผิดปกติอื่นๆ ร่วมด้วย แนะนำให้ไปพบแพทย์เพื่อตรวจหาสาเหตุและรับการรักษาอย่างเหมาะสมนะคะ